Europavei 39 (Møre og Romsdal)

Europavei 39 i Møre og Romsdal er et delstykke av europavei 39 med en lengde på 249 km, veien går mellom fylkesgrensen mot Trøndelag og fylkesgrensen mot Vestland.

Historikk 
Før strekningen ble skiltet E39 i 2000 var avsnittet fra Fannrem i Orkdal, Trøndelag, via fylkesgrensen til Betna i Halsa skiltet riksvei 71, og mellom Betna og Krifast i Tingvoll riksvei 65. Krifast var også på denne tiden riksvei 70. Krifast – Gujorda i Molde var riksvei 66 og Gujorda – Molde ferje riksvei 62. I Vestnes gikk riksvei 661 fra ferja til Kjelbotn, videre til Ålesund som felles trasé med europavei 136, frem til 1992 europavei 69 og mellom 1992 og 2000 riksvei 9. Avsnittet mellom Ålesund og fylkesgrensen mot Sogn og Fjordane i Stigedalen i Volda var riksvei 14, denne fortsatte via Bergen til Stavanger.

Etter åpning av Kvivsvegen 22. september 2012 var det en tid to traseer mellom Volda og Eid. Den nye traseen går mellom Volda og Nordfjordeid om Grodås og tilbake langs Hornindalsvatnet (felles trasé med riksvei 15). Den gamle traseen gikk via ferjesambandet Volda–Folkestad og Bjørkedalen. Hjartåbergtunnelen ved Austefjorden (Volda-Grodås) åpnet i juni 2014. Fylkesvei 651 på nordsiden av Austefjorden ble del av E39 Volda-Grodås etter utbedringer og nye tunneler. Etter at den nye strekningen ble ferdigstilt 2014 fikk den gamle strekningen mellom Volda og Leivdøla bru i Eid ny betegnelse riksvei 651.

Prosjekter 
En tunnel under Romsdalsfjorden ved Molde eller ved Midsund er foreslått, uten konkret dato. Se E39 Romsdalsfjorden.

En bru på 2-3 km over Halsafjorden planlegges.

Mellom Ålesund og Ørsta planlegges en bru over Sulafjorden, over 3 km lang flytebru.

Kommuner og knutepunkter 
Videre forbindelse: Europavei 39 (Trøndelag)

Videre forbindelse: Europavei 39 (Vestland)

Referanser 

Europavei 39
Veier i Møre og Romsdal
Veier i Tingvoll
Veier i Gjemnes
Veier i Molde
Veier i Vestnes
Veier i Ålesund
Veier i Sula
Veier i Ørsta
Veier i Volda